Na temelju članka 92. Statuta Grada Buja (Službene novine Grada Buja br. 11/09, 05/11, 11/11, 03/13, 05/18, 19/18 i 04/21) i članka 38. stavak 2. Poslovnika Gradskog vijeća Grada Buja (Službene novine Grada Buja br. 11/09, 05/11, 10/17, 19/18-pročišćeni tekst i 04/21), Odbor za statut, poslovnik i administrativna pitanja, dana 2023. godine, donosi:

**O D L U K U**

**o postupku davanja u zakup javnih površina i iznosu naknade za korištenje javnih površina**

**- pročišćeni tekst -**

**I.OPĆE ODREDBE**

Članak 1.

Ovom se Odlukom uređuje postupak davanja u zakup javnih površina i iznos naknade za korištenje javnih površina na području Grada Buja-Buie (dalje u tekstu:Grad) putem ugovora o zakupu.

Sadržaj pojma javne površine određen je odlukom kojom se uređuje komunalni red.

Javne površine daju se u zakup za:

* obavljanje trgovine na malo izvan prodavaonica na području Grada za razdoblje duže

od 45 dana,

* za postavljanje reklama i reklamnih panoa na javnim površinama za razdoblje duže

od 45 dana,

* pružanje ugostiteljskih usluga kao ugostiteljski objekt u kiosku, nepokretnom vozilu i

priključnom vozilu, šatoru, na klupi, kolicima i sličnim napravama opremljenim za pružanje ugostiteljskih usluga za razdoblje duže od 45 dana na javnim površinama koje odredi Gradsko vijeće,

* pružanje ugostiteljskih usluga u šatoru i sličnim napravama opremljenim za pružanje

ugostiteljskih usluga na javnim površinama za vrijeme trajanja manifestacija, sajmova, prigodnih priredbi i slično,

* pružanje ugostiteljskih usluga u nepokretnom vozilu i priključnom vozilu, na klupi,

kolicima i sličnim napravama opremljenim za pružanje ugostiteljskih usluga na javnim površinama za vrijeme trajanja manifestacija, sajmova, prigodnih priredbi i slično,

* pružanje ostalih usluga za vrijeme trajanja manifestacija, sajmova, prigodnih priredbi i

slično,

* potrebe korisnika poslovnih prostora u slučajevima kada javna površina sa poslovnim

prostorom čini funkcionalnu ili tehnološku cjelinu.

**II.ZAKUP JAVNE POVRŠINE**

Članak 2.

Javne površine daju se u zakup prikupljanjem pisanih ponuda putem javnog natječaja.

Javne površine daju se u zakup za razdoblje do 3 (tri) godine.

Odluku o raspisivanju natječaja donosi Gradonačelnik.

Natječaj se objavljuje na oglasnoj ploči i web stranici Grada, dok se podnositelji zahtjeva obavještavaju pisanim putem sa dostavnicom.

Dan isticanja natječaja na oglasnoj ploči smatra se danom objave natječaja.

Iznimno za korisnike poslovnog prostora s kojim javna površina čini funkcionalnu ili tehnološku cjelinu i u poslovnom prostoru obavljaju djelatnost koja je u vezi sa djelatnosti koja će se obavljati i na javnoj površini javna površina se može dodijeliti rješenjem upravnog odjela bez provedbe natječaja.

Prava i obveze iz prethodnog stavka uređuju se Ugovorom o zakupu javne površine.

**III. JAVNI NATJEČAJ**

Članak 3.

Uvjete natječaja utvrđuje Gradonačelnik prilikom donošenja odluke o raspisivanju natječaja, a na prijedlog nadležnog upravnog odjela Grada.

Natječaj za davanje u zakup javne površine u pravilu sadrži sljedeće odredbe:

- podatke o javnoj površini

- djelatnost koja će se obavljati na javnoj površini

- iznos naknade za korištenje javne površine,

- iznos jamčevine, rok i način plaćanja, rok za sklapanje ugovora,

- vrijeme na koje se ugovor o zakupu sklapa,

- rok, način i mjesto dostave ponude,

- mjesto i vrijeme otvaranja pisanih ponuda,

- redoslijed prvenstvenog prava,

- mogućnost i vrijeme pregleda javne površine,

- ostalo od značaja za natječaj.

Članak 4.

Prikupljanje pisanih ponuda je postupak u kojem podnositelji svoje ponude dostavljaju u pisanom obliku u zatvorenim omotnicama s naznakom:”NE OTVARAJ-NATJEČAJ ZA ZAKUP JAVNIH POVRŠINA”, a ponude se dostavljaju na adresu Grada.

U razmatranje će se uzeti samo one ponude koje su unutar roka za natječaj osobno dostavljene nadležnom upravnom odjelu kroz pisarnicu Grada ili dostavljene preporučeno putem pošte.

Ponude koje pristignu poštom ili budu predane u nadležni upravni odjel nakon tog roka smatrat će se nepravodobnima te će se odbaciti.

Članak 5.

Pisana ponuda obvezno sadrži:

* ime i prezime, odnosno naziv ponuditelja s naznakom prebivališta, odnosno sjedišta,
* oznaku javne površine za koji se ponuditelj natječe i djelatnost koju će obavljati,
* preslik osobne iskaznice za fizičku ili odgovornu osobu pravne osobe,
* izvod iz registra trgovačkog suda ili izvod iz obrtnog registra (obrtnica) ili dokaz o upisu u Upisnik poljoprivrednih gospodarstava
* dokaz o uplaćenoj jamčevini,
* potvrdu porezne uprave o stanju duga po osnovi poreza i obveza za mirovinsko i zdravstveno osiguranje ne stariju od trideset dana od dana podnošenja zahtjeva,
* iznos ponuđene naknade
* isprave kojima dokazuje pravo prvenstva iz članka 7. ove Odluke
* ostale isprave određene Natječajem

Članak 6.

Otvaranje i razmatranje ponuda provodi Komisija za provođenje natječaja koju imenuje Gradonačelnik, na mjestu i u vremenu utvrđenom u natječaju, na način da utvrdi koliko je ponuda zaprimljeno te koji su ponuditelji nazočni.

Ponude se, u pravilu, otvaraju u roku 5 dana od dana isteka roka za podnošenje ponuda, sukladno odluci o provođenju natječaja.

O tijeku sjednice Komisije vodi se zapisnik kojeg po okončanju sjednice potpisuju nazočni članovi Komisije.

Nepravodobne ili nepotpune ponude Komisija neće uzeti u razmatranje već će se odmah zapisnički utvrditi njihova nevaljanost i donijeti će se odluka o njihovom odbacivanju.

Valjane ponude Komisija razmatra i utvrđuje da li su ispunjeni propisani uvjeti iz natječaja te usporedbom ponuda zapisnički utvrđuje koju ponudu smatra najpovoljnijom.

Članak 7.

Pravo prvenstva u postupku javnog natječaja ostvaruje se sljedećim redosljedom:

* ponuditelj koji je korisnik poslovnog prostora s kojim javna površina čini

funkcionalnu ili tehnološku cjelinu i u poslovnom prostoru obavlja djelatnost koja je u vezi sa djelatnosti koja će se obavljati i na javnoj površini,

* ponuditelj koji je dosadašnji korisnik/zakupoprimac javne površine i koji je uredno

ispunio obaveze prema Gradu,

* ponuditelj pravna osoba/obrtnik koji ima sjedište na području Grada ili ponuditelj

fizička osoba koji ima prebivalište na području Grada,

* ponuditelj koji je kao nositelj OPG-a upisan u odgovarajući registar
* ponuditelj koji je kao pravna osoba ili obrtnik upisan u odgovarajući registar države

sjedišta,

* ponuditelj koji ima veći broj zaposlenih.

Ako su ponuditelji izjednačeni po svim navedenim kriterijima iz st. 1. ovog članka, izbor najpovoljnijeg ponuditelja utvrđuje se na osnovi najviše ponuđene naknade.

Iznimno, pravo prvenstva u postupku javnog natječaja za pružanje usluga na javnim površinama za vrijeme trajanja manifestacija, sajmova, prigodnih priredbi i slično ostvaruje se sljedećim redosljedom:

* ponuditelj koji je korisnik poslovnog prostora s kojim javna površina čini

funkcionalnu ili tehnološku cjelinu i u poslovnom prostoru obavlja djelatnost koja je u vezi sa djelatnosti koja će se obavljati i na javnoj površini,

* ponuditelj koji je dosadašnji korisnik/zakupoprimac javne površine i koji je uredno

ispunio obaveze prema Gradu,

Ako su ponuditelji izjednačeni po svim navedenim kriterijima iz st. 3. ovog članka, izbor najpovoljnijeg ponuditelja utvrđuje se na osnovi najviše ponuđene naknade.

Članak 8.

Zapisnik o provedenom natječaju s prijedlogom ponude za koju smatra da je treba prihvatiti, Komisija dostavlja Gradonačelniku radi donošenja odluke o prihvatu ponude i sklapanja ugovora o zakupu.

Gradonačelnik će poništiti natječaj ukoliko se ustanove nepravilnosti koje su mogle utjecati na postupak, odnosno rezultate natječaja.

Odluka iz st. 1. ovog članka je konačna.

Članak 9.

Ponuditeljima kojima su ponude utvrđene kao nevaljane i ponuditeljima koji nisu uspjeli u natječaju, uplaćena jamčevina vratit će se u roku od osam dana od donošenja odluke Gradonačelnika o najpovoljnijoj ponudi ili o poništenju natječaja.

Ponuditelju koji odustane od ponude prije nego se izvrši otvaranje ponuda, uplaćena jamčevina vratit će se u roku od osam dana od zaprimanja izjave o odustanku od ponude.

Članak 10.

Ugovor o zakupu javne površine sklapa se u pisanom obliku.

Ugovor o zakupu u ime zakupodavca potpisuje Gradonačelnik.

Ukoliko su ispunjeni propisani uvjeti, Gradonačelnik će prihvatiti zahtjev za sklapanje aneksa postojećem ugovoru o zakupu i stupanju u prava i obveze dosadašnjeg zakupnika:

* u slučaju smrti zakupnika – nasljednicima, ukoliko ispunjavaju uvjete za nastavak ugovorene djelatnosti,
* pravnoj osobi kao pravnom slijedniku pravne osobe.

**IV. NAKNADA ZA KORIŠTENJE JAVNIH POVRŠINA**

Članak 11.

Za zakupljenu javnu površinu plaća se naknada za korištenje javnih površina.

Visina naknade iz stavka 1. ovog članka određuje se prema namjeni, napravama koje se postavljaju na javnu površinu, metru kvadratnom zauzete javne površine i zoni.

Iznimno od st. 2. ovog članka naknada za korištenje javnih površina za naprave za reklamiranje plaća se po m² reklamne površine.

U 1. zonu pogodnosti spadaju naselja Buje, Kaštel, Kaldanija, Plovanija, Krasica, Momjan, Kanegra i Škrile dok ostala naselja na području Grada spadaju u 2. zonu pogodnosti.

Naknada za korištenje javnih površina određuje se u sljedećim iznosima:

|  |  |  |  |
| --- | --- | --- | --- |
|  | **Dnevna/mjesečna visina naknade u eurima po m²** | | |
| **dnevno/mjesečno** | **1. zona** | **2. zona** |
| Obavljanje trgovine na malo izvan prodavaonica na području Grada (kiosk, štand i sl.) | mjesečno/m² | 8,00 | 4,00 |
| Reklamne zastave, reklamna platna i transparenti | mjesečno/m² | 4,00 | 2,70 |
| Reklamni ormarić | mjesečno/m² | 5,40 | 2,70 |
| Reklamne poruke | mjesečno/m² | 5,40 | 2,70 |
| Reklamni stupovi | mjesečno/m² | 16,00 | 13,20 |
| Putokazni (usmjeravajući) panoi | mjesečno/m² | 6,70 | 4,00 |
| Reklamni pano- samostojeći reklamni  pano (jumbo plakat) | mjesečno/m² | 6,70 | 4,00 |
| Reklamni pano na  građevinama | mjesečno/m² | 5,40 | 4,00 |
| Pokretni reklamni panoi | mjesečno/m² | 5,40 | 4,00 |
| Osvijetljene reklamne vitrine | mjesečno/m² | 5,40 | 2,70 |
| Reklamni uređaji - display | mjesečno/m² | 16,00 | 13,20 |
| Pružanje ugostiteljskih usluga na javnim površinama za vrijeme trajanja manifestacija, sajmova, prigodnih priredbi i slično | dnevno/ m² | 2,00 | 1,20 |
| Pružanje ugostiteljskih usluga kao ugostiteljski objekt u kiosku, nepokretnom vozilu i priključnom vozilu, šatoru, na klupi, kolicima i sličnim napravama opremljenim za pružanje ugostiteljskih usluga | mjesečno/m² | 6,70 | 3,40 |
| Pružanje ugostiteljskih usluga u šatoru i sličnim napravama opremljenim za pružanje ugostiteljskih usluga na javnim površinama za vrijeme trajanja manifestacija, sajmova, prigodnih priredbi i slično | dnevno/ m² | 7,00 | 6,80 |
| Pružanje ugostiteljskih usluga u nepokretnom vozilu i priključnom vozilu, na klupi, kolicima i sličnim napravama opremljenim za pružanje ugostiteljskih usluga na javnim površinama za vrijeme trajanja manifestacija, sajmova, prigodnih priredbi i slično | dnevno/ m² | 11,00 | 6,00 |
| Pružanje ostalih usluga za vrijeme trajanja manifestacija, sajmova, prigodnih priredbi i slično ( zabavni park) | dnevno/ m² | 5,00 | 3,00 |
| Pružanje ostalih usluga za vrijeme trajanja manifestacija, sajmova, prigodnih priredbi i slično ( ostale naprave) | dnevno/ m² | 5,50 | 2,70 |
| Pružanje ostalih usluga za vrijeme trajanja manifestacija, sajmova, prigodnih priredbi i slično (prigodna prodaja) | dnevno/ m² | 5,50 | 2,70 |
| Korištenje javnih površina za potrebe korisnika poslovnih prostora u slučajevima kada javna površina sa poslovnim prostorom čini funkcionalnu ili tehnološku cjelinu - ugostiteljstvo | mjesečno/ m² | 1,60 | 1,10 |
| Korištenje javnih površina za potrebe korisnika poslovnih prostora u slučajevima kada javna površina sa poslovnim prostorom čini funkcionalnu ili tehnološku cjelinu – ostale djelatnosti osim ugostiteljstva | mjesečno/ m² | 0,40 | 0,20 |
| Korištenje javnih površina za potrebe korisnika poslovnih prostora u slučajevima kada javna površina sa poslovnim prostorom čini funkcionalnu ili tehnološku cjelinu – pristupno-manipulativni prostor, parkirališno mjesto | mjesečno/ m² | 1,20 | 0,80 |

Članak 12.

Utvrđivanje i naplata naknade za korištenje javne površine iz ove Odluke u nadležnosti je upravnog tijela Grada nadležnog za poslove komunalnog gospodarstva.

Za korištenje javnih površina za koje je kao obračunska jedinica određen dan/m², naknada za korištenje javnih površina plaća se odjednom, dok se za korištenje javnih površina za koje je kao obračunska jedinica određen mjesec/m² naknada za korištenje javnih površina plaća se mjesečno.

**V.PRIJELAZNE I ZAVRŠNE ODREDBE**

Članak 13.

Stupanjem na snagu ove Odluke prestaju važiti:

* čl. 7. st. 3. i 4., čl. 8. st. 2. i 3., čl. 13. st. 3. i 4. i čl. 14. st. 2. i 3. Odluke o određivanju načina, uvjeta i mjesta za obavljanje trgovine na malo izvan prodavaonica na području Grada Buja-Buie (Službene novine Grada Buja br.12/15)
* čl. 36. st. 1. Odluke o komunalnom redu *(*Službene novine Grada Buja br. 5/11, 11/11) u dijelu koji se odnosi na javne površine
* čl. 2. red.br. 2. Pravilnika o cijenama zakupa poslovnih prostora, garaža i javnih površina ispred poslovnih prostora („Službene novine Grada Buje-Buie broj 13/10, 12/13 i 02/14).

Ugovori o zakupu javne površine koji su na snazi u trenutku donošenja ove Odluke izvršavat će se do isteka roka iz Ugovora prema ugovorenim uvjetima.

Članak 14.

Ova Odluka stupa na snagu danom objave u Službenim novinama Grada Buja-Buie.

KLASA:363-01/20-01/05

URBROJ:2163-2-02-23-19

Buje, \_\_\_\_\_\_\_\_\_2023.

**ODBOR ZA STATUT POSLOVNIK I ADMINISTRATIVNA PITANJA**

**Predsjednica**

Marilena Sinković